SV Britannia

SV Britannia (oficialmente Sport Vereniging Britannia) ta un club di futbol di bario di Piedra Plat, Aruba. E club, conoci tambe como e Pumanan di Piedra Plat, ta hunga den e Division di Honor, e liga mas importante den futbol Arubano y a titula 5 biaha campeon nacional.

 Historia 
Dia 12 di oktober 1958 a funda SV Britannia pa e hubentud di Piedra Plat y vecindario. E prome directiva tabata consisti di Daniel (Vale) Croes, Henry (Henriche) Croes, Ripoldo Croes, Roland (Rolly) Bareño, Alfredo (Fechi) Bareño, Serapio (Jati) Weller, Joaquin Werleman, Hipolito (Poli) Pereira y Marcolino (Cholin) Erasmus. Pa duna inicio na e club e fundadornan ta cumpra un pida tereno como veld di bala. 

Den su añanan inicial e club tabata hunga futbol den liga clase B. Na 1963 el a promove pa Division Uno. Despues di algun degradacion el a sa di mantene e liga desde 1989. Na 2001 a avansa pa e liga maximo, Division di Honor. 

E club ta activo den tur e divisionnan di AVB for di categoria di U-5 te hoofdklas. E tin ekipo di veterano y diferente ekipo di damas. E ekiponan ta hunga na compleho deportivo Franklyn Bareño na Piedra Plat y e color di uniform ta geel cu oraño.

 Participacion na torneo 
Na april 1959 e prome team di SV Britannia a participa den e Copa Juliana (Juliana Cup), kedando derota den e final contra e team di marina Hulandes. Dia 16 di mei 1959 e prome wega oficial a tuma lugar na Piedra Plat contra SV Estudiantes di Oranjestad, cual a caba 1:4 na fabor di Estudiantes. Sinembargo, na mesa ta dicidi na fabor di SV Britannia como cu Estudiantes a incorpora un hungador den e wega sin anuncia esaki. 

Na 1969 SV Britannia ta participa pa prome bes na un torneo, derotando Vitesse Cashero 3-1. Despues di promove na 2001 pa e liga di Division di Honor, e ekipo a sa di mantene esaki. Den e prome aña den division di honor e club a logra e di tres luga. Den e temporada 2003/04 e tabata na top di e ranking a base di e puntonan regular, sinembargo a logra solamente e di dos luga den di e semifinal y e di tres lugá den e campeonato. Den e temporada 2004/2005 Britannia ta alcansa e di dos luga despues di e ronde di puntonan, tras di Racing Club Aruba. E biaha aki e club a logra di gana den e play-offs: cu 2:1 y 1:0 e ekipo a bira campeon di Aruba pa promé biaha.

Desde e titulo campeonil na 2005 el a bira campeon di Aruba na cuater ocacion mas, esta na 2009, 2010, 2014 y 2024. Na 2006 e ekipo no por a ripiti esaki; mientras el a yega e final na di cuater luga den e rond di puntonan, den final ta wordo derota pa Estrella cu 0:1, 4:1 y 1:2. Na 2007 e club a bolbe ta na prome luga despues di e rond di puntonan cu 47 punto acumula cu solamente un derota den e 18 wega di e temporada, pero ta termina na e di tres luga den e play-offs. Britannia a participa siguidamente den 2005, 2006 i 2007 na e campeonato di CFU den un intento pa cualifica pa e Copa CONCACAF Champions League. Den e prome y e di tres campeonato e ta termina den e prome rond, mientras den e di dos e club ta termina como ultimo den su grupo, cu unicamente un empate cu New Vibes di U.S. Virgin Islands. Tabata den Copa Betico Croes cu e ekipo a cosecha mas exito, destacando como e miho ekipo cu ocho copa gana. 

Desde 2015 e ekipo di damas a titula cincu bes consecutivo campeon nacional di Aruba.

 Lista di Honor 
Division di Honor: 6
 campeon na 2004/05, 2008/09, 2009/10, 2013/14, 2023/2024, 2024/2025
 subcampeon na 2005/06, 2007/08, 2012/13

Copa Betico Croes: 8
 campeon na 2008, 2009, 2010, 2011, 2013, 2015, 2017, 2023
 finalista na 2016

Copa ABC: 1 
 campeon na 2024

 Participacion den CONCACAF 
CONCACAF Champions League: 2
 2005 - prome rond
 2006 - prome rond

 Aña  Oponente   Ida  Buelta2005   - SV Robinhood 1 - 2 0 - 22006/07   - New Vibes 1 - 1       - W Connection 0 - 8       - SAP FC 1 - 7   

 Weganan internacional 
 Fecha  Wega y ekipo  Resultado 25 di oktober 2001 SV Britannia vs  - seleccion di Corsou  B 3-3 28 di juni 2002  SV Britannia vs  - Atlético Nacional  2-4 16 di juli 2003  SV Britannia vs  - Carabobo FC  2-5 27 di september 2005  SV Britannia vs  - SV Robinhood  1-2 29 di september 2005  SV Britannia vs  - SV Robinhood  0-2 21 di april 2006  SV Britannia vs  - Centro Barber  2-4 10 di december 2006  SV Britannia vs  - New Vibes  1-1 12 di december 2006  SV Britannia vs  - San Juan Jabloteh  0-8 14 di december 2006  SV Britannia vs  - SAP FC  1-7 2 di mei 2007  SV Britannia vs  - Carabobo FC  1-2 22 di mart 2009  SV Britannia vs  - AS Cavaly  0-5 29 di mart 2009  SV Britannia vs  - AS Cavaly  0-1 20 di mei 2010  SV Britannia vs  - seleccion di Venezuela  2-4 18 di juni 2010  SV Britannia vs  - Real Madrid Miami  2-2

 Presidente 
Den orden chronologico:
 Daniel V. Croes
 Sixto Feliciano
 Alfredo (Fechi) Bareño
 Glen Roy Tromp
 Ronny Henriquez
 Sixto (Titichi) Croes
 Marlon Werleman
 Eddie Berg

 Directiva actual 
 Presidente: Cedric Werleman
 Manager: Lisa Montero; Lisje Werleman 
 Secretario : Marlon Werleman
 Tesorero: Eddie Berg
 Coach: Renier Paraez

 (Ex-)hungado estelar 
 20px|border Micaela Netto (ekipo femenino) SV Britannia a despedi di futbolista fememino Michaela Netto, 297sportsaruba.com (29 di juni 2023)

 Mira tambe 
 Lista di club di futbol na Aruba

 Link externo 
 Dutch Antilles - List of Foundation Dates
 Aruba- List of Cup Winners
 Aruba - List of Champions
 SV Britannia

Category:Futbòl na Aruba